Brekstad
Store norske leksikon,Geografi,Norges geografi,Trøndelag,Ørland
Brekstad er et tettsted i Ørland kommune i Trøndelag. Tettstedet er ifølge SSBs definisjon 2,3 km², og har 2381 innbyggere (2022).
Brekstad ligger ved munningen av Trondheimsfjorden og innløpet til Stjørnfjorden. Stedet har småindustri, distriktsmedisinsk senter og Mascot Høie sengetøyfabrikk. Ørland Kultursenter åpnet i 2009 med en egen avdeling for Hannah Ryggen.Brekstad er kommunikasjonsknutepunkt med hurtigbåt til Trondheim og Kristiansund, fergeforbindelse over Trondheimsfjorden til Valset og Ørland lufthavn med daglig flyrute til Oslo. Ved kommunesammenslåing med Bjugn til nye Ørland kommune i 2020 ble kommunens sentraladministrasjon samlet i tettstedet Bjugn.Ørland hovedflystasjon like nordvest for tettstedet har F-35 jagerfly, Sea King redningshelikoptre og AWACS overvåkningsfly.Kommunestyret vedtok i 2005 at Brekstad skulle ha «bystatus». Kart  Les mer i Store norske leksikon Bjugn Ørland kommune Ørland våtmarkssystem Hannah Ryggen